Α.Ο. Αγρινίου

Ο Αθλητικός Όμιλος Αγρινίου, γνωστός και με τη σύντμηση Α.Ο.Α., είναι ελληνικό αθλητικό σωματείο που δραστηριοποιείται στο Αγρίνιο, στην Αιτωλοακαρνανία, όπου και βρίσκεται η έδρα του, το Δημοτικό Αθλητικό Κέντρο Αγρινίου. Επίσημο έτος ίδρυσής του είναι το 1973 και αγωνίζεται με χρώματα το πράσινο και το πορτοκαλί. Στο έμβλημά του αναπαρίσταται η μυθική μάχη του ήρωα Ηρακλή με τον προσωποποιημένο ποταμό Αχελώο. Ο σύλλογος διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων, ενώ παλαιότερα διατηρούσε και ομάδα ποδοσφαίρου. 

 Ιστορική αναδρομή 
Ο Αθλητικός Όμιλος Αγρινίου ιδρύθηκε το 1973 μετά την αποχώρηση των ιδρυτικών μελών της από τη Γυμναστική Εταιρεία Αγρινίου.«Π. Γερμανός: Μονόδρομος η συγχώνευση του Α.Ο Αγρινίου με τη Γ.Ε.Α.» , συνέντευξη του Π. Γερμανού στον ιστότοπο AllSportsAgrinio.gr, 4 Ιουνίου 2015.
 Καλαθοσφαίριση 
Τα τμήματα καλαθοσφαίρισης της ομάδας του Α.Ο. Αγρινίου αποτελούν κομμάτι του δυναμικού της Ένωση Σωματείων Καλαθοσφαίρισης Βορειοδυτικής Ελλάδας στα Πρωταθλήματα της οποίας διαγωνιζόταν κατά τις πρώτες δεκαετίες μετά την ίδρυσή του. Το ανδρικό τμήμα έχει κατακτήσει τρία Πρωταθλήματα της οικείας του τοπικής ένωσης και συγκεκριμένα κατά τα έτη 1988, 1992 και 2012.«Ένωση Σωματείων Καλαθοσφαίρισης Βορειοδυτικής Ελλάδας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελευταία περίσταση η ομάδα επικράτησε στη σειρά των Τελικών επί του Α.Γ.Σ. Ιωαννίνων με 3-0,«Πρωτάθλημα και… πλώρη για τη Γ’ εθνική ο ΑΟ Αγρινίου!», άρθρο στον ιστότοπο InfoBasket.gr, 1 Απριλίου 2012. ενώ προπονητής ήταν ο Γιάννης Διαμαντάκος.«Στον Διαμαντάκο το τιμόνι του Αγρινίου», άρθρο στον ιστότοπο InfoBasket.gr, 7 Νοεμβρίου 2012.

Η κατάκτηση της κορυφής στο Πρωτάθλημα της Ε.Σ.ΚΑ.Β.Δ.Ε. για την περίοδο 2011-12 οδήγησε την ομάδα του Αγρινίου στη Γ' Εθνική Κατηγορία το επόμενο φθινόπωρο, οπότε και εντάχθηκε στο Πρωτάθλημα του 1ου Ομίλου Νότου.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Νότου) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Μετά την ολοκλήρωση των αγωνιστικών της υποχρεώσεων για την περίοδο 2012-13 είχε συγκεντρώσει 14 νίκες και 8 ήττες, όσες και ο Α.Ο. Γαλατσίου. Στην τελική βαθμολογική κατάταξη βρέθηκε στην 4η θέση σε σύνολο 12 συλλόγων, αποτελώντας την πρώτη ομάδα της πόλης που κατάφερε να εξασφαλίσει την παραμονή της σε εθνικό επίπεδο για δεύτερη συνεχόμενη χρονιά.«Γράφει ιστορία για το αγρινιώτικο μπάσκετ ο ΑΟ Αγρινίου» , άρθρο στον ιστότοπο MyAgrinio.gr. Κορυφαίος σκόρερ για την ομάδα τη χρονιά αυτή αναδείχθηκε ο Γιάννης Μανδαλάκης.«Ο Ντισλής top scorer στη Γ’ εθνική», άρθρο στον ιστότοπο InfoBasket.gr, 22 Απριλίου 2013. Καθήκοντα προπονητή διατήρησαν διαδοχικά οι Ντέγιαν Στάνκοβιτς (πρώτες αγωνιστικές) και στη συνέχεια και πάλι ο Διαμαντάκος.«Τέλος ο Στάνκοβιτς από το Αγρίνιο», άρθρο στον ιστότοπο InfoBasket.gr, 6 Νοεμβρίου 2012.

Την επόμενη αγωνιστική περίοδο, 2013-14, οπότε και τον 1ο Όμιλο Νότου συνέθεσαν 13 ομάδες, η απόδοση της ομάδας έπεσε σχετικά με αποτέλεσμα να κλείσει τη χρονιά με 11 νίκες και 13 ήττες.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε αυτή τη φορά με τον Έσπερο Α.Ο.Π.Α. και βάσει των επόμενων κριτηρίων κατάταξης βρέθηκε χαμηλότερα από αυτόν στον τελικό βαθμολογικό πίνακα και συγκεκριμένα στην 8η θέση. Παρ' όλα αυτά εξασφάλισε χωρίς ιδιαίτερα προβλήματα την επιστροφή της στο ίδιο Πρωτάθλημα από το επόμενο φθινόπωρο. Παραγωγικότερος σκόρερ για την ομάδα (και τέταρτος στο σύνολο της Γ' Εθνικής) ήταν τη χρονιά αυτή ο Βασίλης Λαμπρόπουλος.«Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.

Στη διάρκεια της μεταγραφικής περιόδου του καλοκαιριού του 2014 ο Α.Ο. Αγρινίου ήρθε σε σύγκρουση με τον έτερο σύλλογο της πόλης, τη Γ.Ε. Αγρινίου για ζητήματα μετακίνησης αθλητών από τη μία πλευρά στην άλλη.««Χαρτοπόλεμος» παραγόντων στο Αγρίνιο!», άρθρο στον ιστότοπο InfoBasket.gr, 25 Ιουλίου 2014.

Την αγωνιστική περίοδο 2014-15 ο σύλλογος μεταφέρθηκε στον 1ο Όμιλο Βορρά της Γ' Εθνικής τον οποίο σχημάτισαν 14 σύλλογοι.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα τοποθετήθηκε στην 4η θέση εφόσον, χάρις στο βελτιωμένο αγωνιστικό του πρόσωπο, είχε απολογισμό 19 νίκες και 7 ήττες.«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015. Ακολούθως ορίστηκε πως ο σύλλογος θα συμμετείχε σε αγώνα κατάταξης στο Κλειστό Γυμναστήριο Κοζάνης με τον 4ο του έτερου Ομίλου, Ορφέα Νέου Σκοπού, προκειμένου να καθοριστεί ποιος θα είχε προτεραιότητα ανόδου στη Β' Εθνική σε περίπτωση ανάγκης πλήρωσης κενών θέσεων.«Σε Βέροια και Κοζάνη τα μπαράζ του Βορρά στη Γ΄ εθνική», άρθρο στον ιστότοπο InfoBasket.gr, 12 Μαΐου 2015. Εν τέλει ο Ορφέας δήλωσε αδυναμία συμμετοχής στον αγώνα, με τη νίκη (και την προτεραιότητα ανόδου) να αποδίδεται στο Αγρίνιο με το συμβολικό σκορ 20-0.«Στα… χαρτιά η νίκη για το Αγρίνιο!», άρθρο στον ιστότοπο InfoBasket.gr, 15 Μαΐου 2015. Τους περισσότερους πόντους για την ομάδα του Αγρινίου σημείωσε τη χρονιά αυτή ο Θεοδόσης Γκόβας.

Τον Ιούνιο του 2015 ο προπονητής Γιάννης Διαμαντάκος αποφάσισε να μην συνεχίσει τη συνεργασία του με το σύλλογο.«Σε αναζήτηση προπονητή το Αγρίνιο!», άρθρο στον ιστότοπο InfoBasket.gr, 22 Ιουνίου 2015. Τη θέση του ανέλαβε στα τέλη Ιουλίου ο πρώην καλαθοσφαιριστής Χρήστος Μυριούνης.««Τιμονιέρης» ο Μυριούνης στο Αγρίνιο», άρθρο στον ιστότοπο InfoBasket.gr, 23 Ιουλίου 2015.

Στη διάρκεια του καλοκαιριού έλαβαν χώρα εκτεταμένες ανακατατάξεις στις Κατηγορίες από την Ε.Ο.Κ. μία από τις οποίες ήταν η διεξαγωγή του Πρωταθλήματος της Α2 Εθνικής με 16 αντί για 14 ομάδες όπως είχε αρχικά προγραμματιστεί. Το γεγονός αυτό οδήγησε την ομάδα του Αγρινίου στη Β' Εθνική Κατηγορία, παρόλο που αυτό θα σήμαινε και άσκηση πίεσης στα οικονομικά της ομάδας η οποία μέχρι τότε έκανε διαφορετικό προγραμματισμό.«Στην Β΄εθνική και με Μυριούνη ο ΑΟ Αγρινίου!», άρθρο στον ιστότοπο Gazzetta.gr, 24 Ιουλίου 2015. Ανάμεσα στα σενάρια που εξετάστηκαν ήταν τόσο η συγχώνευση με τη Γ.Ε. Αγρινίου, όσο και η αγορά της ομάδας από επιχειρηματία που δεν διαμένει στην πόλη. Τα διάφορα προβλήματα ξεπεράστηκαν και τελικά η περίοδος 2015-16 δεν συνοδεύτηκε από κακές επιδόσεις. Στην τελική βαθμολογική κατάταξη του Ομίλου Βορρά - τον οποίο συνέθεσαν 15 σύλλογοι - το Αγρίνιο βρέθηκε στην 6η θέση, με ισοζύγιο 16 νίκες και 12 ήττες.«Βαθμολογία & Αποτελέσματα Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ψηφοφορία ανάμεσα στους προπονητές του Ομίλου Βορρά που διοργάνωσε ο ιστότοπος InfoBasket.gr ο 19χρονος γκαρντ της ομάδας, Σωκράτης Ναούμης, αναγορεύτηκε ο καλύτερος παίκτης κάτω των 22 ετών με 7 ψήφους (σημείωσε 337 πόντους σε 26 αγώνες, 12,9 κατά μ.ό.).«Τα βραβεία της Β’ Εθνικής – Βορράς (2016)», άρθρο στον ιστότοπο InfoBasket.gr, 7 Ιουνίου 2016.

Κατά την αγωνιστική περίοδο, 2016-17, ο Α.Ο. Αγρινίου έλαβε μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Χρησιμοποίησε τη χορηγική επωνυμία «Vivechrom» Α.Ο. Αγρινίου για εμπορικούς λόγους.««Vivechrom» Α.Ο. Αγρινίου: Παρουσίαση επίσημης εμφάνισης», άρθρο στον ιστότοπο του ΣΠΟΡ FM, 5 Οκτωβρίου 2016. Ολοκλήρωσε τις αγωνιστικές του υποχρεώσεις έχοντας συγκεντρώσει 19 νίκες και 11 ήττες, σε ένα απαιτητικό πρόγραμμα 30 αγωνιστικών. Στην τελική κατάταξη βρέθηκε στην 4η θέση, χωρίς να παρατηρηθεί ισοβαθμία με άλλη ομάδα.«Βαθμολογία & Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Βορράς / 30ή αγωνιστική): Καπάρωσε την 4η θέση το Αγρίνιο», άρθρο στον ιστότοπο InfoBasket.gr, 21 Μαΐου 2017. Ακολούθως το Αγρίνιο συμμετείχε σε αγώνα κατάταξης στην Ακράτα, όπου και αντιμετώπισε τον 4ο στο Νότο Πανερυθραϊκό. Επικρατώντας με σκορ 68-61 πήρε προτεραιότητα απέναντι στην αντίπαλη ομάδα σε περίπτωση που δημιουργούνταν κενές θέσεις προς κάλυψη στις ανώτερες κατηγορίες.«Β' Εθνική (αγώνες κατάταξης): Πήρε προβάδισμα ανόδου ο Παπάγος», άρθρο στον ιστότοπο InfoBasket.gr, 28 Μαΐου 2017.«Νίκησε και περιμένει ο Παπάγος», άρθρο στον ιστότοπο Sport24.gr, 28 Μαΐου 2017.

Κατά την αγωνιστική περίοδο, 2017-18, συμμετείχε εκ νέου στο Πρωτάθλημα της Β' Εθνικής Κατηγορίας Ανδρών.Ολοκλήρωσε την χρονιά με 15 νίκες και 13 ήττες και 43 βαθμούς.Τερμάτισε στην 6η θέση.Παράλληλα συμμετείχε στο κύπελλο Ελλάδος.Στην πρώτη αγωνιστική της πρώτης φάσης απέκλεισε τον Ερμή Λαγκαδά με 81-60.Στην δεύτερη αγωνιστική της ίδιας φάσης αποκλείστηκε από τον Εθνικό με 55-70.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2012-13 4Γ' Εθνική 4 - 14-8  - - Γιάννης Μανδαλάκης - - -  -  -2013-14 4Γ' Εθνική 8  - 11-13  - - Βασίλης Λαμπρόπουλος - - -  -  -2014-15 4Γ' Εθνική 4  - 19-7 - - Θεοδόσης Γκόβας - - -  -  -2015-16 3Β' Εθνική 6  - 16-12 - - ? - - -  -  -2016-17 3Β' Εθνική 4 Κατάταξης 19-11 1-0 - ? - - -  -  -2017-183Β' Εθνική6 -15-13 - -?2η - Α' Φάσης2 - - -2018-193Β' Εθνική3 -20-10 - -?2η - Α' Φάσης22019-202Α2 Εθνική8 -9-12 - -?2η - Α' Φάσης12020-212Α2 Εθνικήδιεκόπη - - - -?1η - Α' Φάσης12021-222Α2 Εθνική11 Play-Out11-17 -2-1?1η - Α' Φάσης12022-232Α2 Εθνική13 Play-Out10-20 -0-2?2η - Β' Φάσης2

 Πρόσωπα 
+ΠροπονητέςΕθνΟνοματεπώνυμοΘητεία  Γιάννης Διαμαντάκος      Ντέγιαν Στάνκοβιτς  Οκτ 2012 - Νοεμ 2012  Γιάννης Διαμαντάκος   Νοεμ 2012 - ...  Θόδωρος Σταυροθανάσης   Ιουν 2014 - Σεπ 2014   Γιάννης Διαμαντάκος  Σεπ 2014 - Ιουν 2015 «Επιστροφή Διαμαντάκου στον Α.Ο.Αγρινίου» , άρθρο στον ιστότοπο AgrinioCulture.gr, 23 Σεπτεμβρίου 2014.  Χρήστος Μυριούνης  Ιουλ 2015 - Νοεμ. 2017   Γιάννης Διαμαντάκος  Νοεμ. 2017 - Ιουν. 2022
<div style="clear: both">

 Έμβλημα 
Το έμβλημα του Α.Ο. Αγρινίου έχει δύο εκδοχές.

 Τμήμα Ποδοσφαίρου 
Το ποδοσφαιρικό τμήμα αγωνίσθηκε επί σειρά ετών στο Εθνικό Ερασιτεχνικό πρωτάθλημα (Δ΄ Εθνική). Την περίοδο 1984-85 αναδείχθηκε πρωταθλητής ομίλουΦύλλο εφημερίδας "Αθλητική Ηχώ" της 9 Ιουνίου 1985, σελ. 4, στήλη "Το Στατιστικό Περισκόπιο" σε επιμέλεια του Γ.Ν. Παγιωτέλη και έπαιξε και στη Γ΄ Εθνική της επόμενης χρονιάς (1985-86), δίχως συνέχεια.

 Τίτλοι και διακρίσεις 
Δ΄ Εθνική:1 (1984-85)

Πρωτάθλημα ΕΠΣ Αιτωλοακαρνανίας:3 (1975-76,1978-79,1981-82)

Κύπελλο ΕΠΣ Αιτωλοακαρνανίας: (1974-75,1977-78,1981-82,1982-83)

 Πορεία σε εθνικές κατηγορίες 
ΠερίοδοςΚατηγορίαΣχόλια1979-80Γ΄ ΕθνικήΥποβιβασμός1982-83Δ΄ Εθνική1983-84Δ΄ Εθνική1984-85Δ΄ ΕθνικήΆνοδος1985-86Γ΄ ΕθνικήΥποβιβασμός1986-87Δ΄ ΕθνικήΥποβιβασμός

 Παραπομπές 

 Εξωτερικοί σύνδεσμοι 

 .
 «Η άνοδος και η πρώτη συμμετοχή της ομάδας του Αγρινίου στη Β' Εθνική», αφιέρωμα με φωτογραφικό υλικό στον ιστότοπο OlaTaGoal.gr, 7 Οκτωβρίου 2015.

Κατηγορία:Αθλητικοί σύλλογοι Αιτωλοακαρνανίας
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ιδρύσεις αθλητικών συλλόγων το 1973
Κατηγορία:Ιδρύσεις ομάδων καλαθοσφαίρισης το 1973